Petras Juodelė

Petras Juodelė (1924 m. gegužės 20 d. Pakriauniuose, Obelių valsčiuje – 2015 m. gegužės 15 d. VilniujeArvydas Karaška. Petras Juodelė. Visuotinė lietuvių enciklopedija. 2018-09-12. Nuoroda tikrinta 2023-02-06.) – Lietuvos birbynininkas, dirigentas, pedagogas.

 Biografija 
1944 m. Lietuvos Vietinės rinktinės karys savanoris. 1944–1946 m. dirbo Bajorų, Svėdasų mokyklose. 1946–1952 m. griežė Valstybiniame liaudies dainų ir šokių ansamblyje. 1952 m. baigė Lietuvos konservatorijos P. Samuičio ir J. Švedo klasę.

1952–1966 m. dėstė Šiaulių muzikos technikume, 1958–1966 m. direktorius. Vadovavo liaudies instrumentų, pučiamųjų orkestrui ir jo paties 1958 m. įkurtam simfoniniam orkestrui, 1953 m. įkurtam Šiaulių dainų ir šokių ansambliui „Jovaras“. 1966–1995 m. dėstė Vilniaus J. Tallat Kelpšos aukštesniojoje muzikos mokykloje, 1966–1985 m. direktorius, 1967–1971 m. dar ir Lietuvos konservatorijoje. 1975–1980 m. vadovavo Vilniaus medikų dainų ir šokių ansambliui „Rūta“. Su įvairiais muzikos kolektyvais koncertavo Lietuvoje ir užsienyje. 1965 m., 1970 m., 1975 m., 1980 m., 1985 m. Lietuvos dainų švenčių, festivalio „Skamba skamba kankliai“ vyr. dirigentas. Nusipelnęs Lietuvos kultūros veikėjas, Lietuvos nepriklausomųjų rašytojų sąjungos narys, karys savanoris. Šv. Kazimiero ordino Garbės kancleris.

 Bibliografija 
 Skamba kankliai, muzikantų biografijų knyga, 1994 m.,
 Muzikos instrumentų karalijoj knygą ir muzikinė kasetė vaikams, 1996 m., 2 leid. 1997 m.
 Vai dalužė dalia, eilėraščių rinkinys, 1999 m.
 Bitelių pasakėlė, eilėraščių rinkinys, 2005 m., 2 leid. 2013 m.
 Rudens taku, eilėraščių rinkinys, 2008 m.
 Tiesa – ne visa, eilėraščiai, epigramos, 2008 m.
 Pėdos kelyje, poezija ir proza, 2009 m.
 Sugrįžtančios mintys, eilėraščiai, 2014 m.

 Šaltiniai 

Kategorija:Lietuvos dirigentai
Kategorija:Lietuvos muzikos pedagogai
Kategorija:Lietuvos muzikai